'Baie visse in die see' nuwe betekenis
SplinterDrome » Afrikaanse brokkies en artikels » 'Baie visse in die see' nuwe betekenis
1 'Baie visse in die see' nuwe betekenis on Tue Nov 22, 2011 4:29 am
Ek het so gelag, na my droom van gisteraand, dat ek gedink het dit sou nogal vanpas wees om dit met julle te deel.
My droom soos volg:
Terwyl ons by die see gekuier het, op 'n mooi sonskyn dag, 'clear skies' en al,my Ma het ook saam gekuier, het die mense in die see skielik begin uithardloop .
Ek, nuuskierige agie het natuurlik weer in die see in gehardloop en gelukkig was my kinders al uit en omdat ek 'nabysiende' is, kort ek natuurlik kontaklense om ver te sien, wat ek nie aangehad het nie.
Toe ek egter in die water kom het ek 'n klomp 'visse', let wel visse in aanhalingstekens gesien, want die visse was 'judge'. Kon nie lekker sien wat se soort visse dit was nie en het nog nader beweeg. Tot my verbasing en ja, die blond is te simpel om te skrik, was die 'groot visse' toe eintlik haaie. 'n Klomp groot haaie, wat gedink het hulle sal maar saam met ons in die vlak water kom baljaar. Met my blondgeit en verbasing gemeng het ek doodstil tussen die haaie gestaan en vries. My Ma was so braaf, dat sy my kom wegstoot het en elke haai met die vuis weg gestoot het.
Met die droom, wakker geskrik en natuurlik kliphard gelag. Nogal gedink, dat die klomp haaie seker nou my klomp visse in die see sou wees en dit het half kwaai geklink. Nogal gedink ek is spesiaal om wrede visse te kon hê en nie gewone vissies nie. Nou die vraag. Hoekom is hulle so kwaai, wat het ek verkeerd gedoen om die 'visse' so wreed te maak? Of sal ons dit in die betekenis van die gesegde omsit?